**BASES REGULADORES DE LA CONVOCATÒRIA DEL CONCURS DE TRUITES DE LA FESTA MAJOR DE CERVELLÓ 2019**

1.- Poden participar en el concurs totes les persones, sense distinció d’edat i sexe; es poden presentar tantes truites com vulguin. La inscripció és gratuïta i s’ha de fer per escrit omplint el formulari oficial.

2.- Les inscripcions es podran presentar:

A l’Oficina d’Atenció al Ciutadà de l’Ajuntament de Cervelló, carrer Major, 146-148, en horari de dilluns a divendres de 8 a 14 hores, i dijous de 17 a 20 hores.

A la zona habilitada a la plaça de la Biblioteca el mateix dia del concurs, 27 de juliol, com a màxim fins a les 12.30 hores.

3.- El formulari oficial constarà de nom i cognoms de la persona que ha preparat la truita, la seva adreça i telèfon de contacte, tema o títol, descripció i ingredients de la truita.

4.- El concurs tindrà lloc el dia 27 de juliol de 2019 al carrer Major i està organitzat per l’Ajuntament de Cervelló, amb la col·laboració de l’Associació de Dones. El dia per presentar les truites serà el 27 de juliol a les 12.30 hores a la plaça de la Biblioteca.

5.- Totes les truites que participin en el concurs han de tenir com ingredient bàsic l’ou. A més a més, es pot afegir qualsevol ingredient que es cregui oportú per donar al plat un punt d’originalitat i bon gust.

Cada truita haurà de tenir un mínim de 6 porcions, i s’ha de dur cuinada de casa. Un cop presentades al concurs, les truites passaran a ser propietat de l’organització, reservant-se la forma de distribució final.

El concursant presentarà la seva truita en un plat d’un sol ús o un plat de la seva propietat, en aquests cas, l’organització no es fa responsable de possibles trencaments o pèrdues.

6.- El jurat estarà format per professionals de la restauració i la seva composició es farà pública el mateix dia del concurs. A les 13.30 h els membres del jurat procediran a l’avaluació de les truites, resultant guanyador el plat que més puntuació obtingui, seguit d’un segon i tercer premi. Les truites presentades seran tastades primer pel jurat qualificador i, posteriorment, pel públic assistent a l’acte.

7.- Per assegurar l’anonimat en l’autoria dels plats, cada truita s’identificarà amb un número que s’anotarà a l’exterior d’un sobre tancat, on figurarà el nom del concursant.

8.- El jurat tindrà en compte els següents criteris de valoració:

* Presentació del plat
* Sabor
* Innovació
* Mida
* Textura
* Ingredients

9.- El lliurament dels premis se celebrarà el mateix dia, un cop finalitzada la deliberació del jurat, i serà obligatòria la presència del premiat.

10.- La participació en aquest concurs implica l’acceptació d’aquestes bases i, per tant, les persones que les incompleixin en seran excloses. L’organització vol destacar el caràcter lúdic d’aquest concurs. Els participants cedeixen les seves dades i drets d’imatge en allò referent a la celebració del concurs a l’organització, que es compromet a realitzar-ne un ús responsable.

11.- L’Ajuntament de Cervelló es reserva el dret d’afegir un nou punt o bé modificar qualsevol dels establerts en aquestes bases.

Ref: SP/CULT\S:\G0213 Cultura\2019\Festa Major\Bases reguladores concurs de truites 2019.docx